V E N D I M 
Nr. 137, datë 31.3.1994

PËR DISA NDRYSHIME NË ÇMIMET E ARTIKUJVE ENERGJITIKË
(Ndryshuar me VKM nr. 441, datë 21.8.1995; nr. 409, datë 1.7.1998; nr. 602, datë 2.11.2001)

(i përditësuar)

Me propozimin e Ministrisë së Burimeve Minerare dhe Energjetike, të Ministrisë së Ndërtimit, Strehimit dhe Rregullimit të Territorit dhe të Ministrisë së Financave, Këshilli i Ministrave

V E N D O S I:

1. Çmimet e shitjes me pakicë të disa artikujve  energjetikë, të miratuara me vendimin e Këshillit të Ministrave  nr.313, datë 28.6.1993 "Për rritjen e çmimeve e tarifave të disa artikujve të shportës", ndryshohen si vijon:
   a) Vajguri ................................20 lekë /litri
   b) Ngrohja e përqëndruar e banesave:
   - Me avull .............................. 40 lekë për një m3 mjedis të ngrohur
   -  Me gaz të lëngët (me bombola)........... 40 lekë/kg
   -  Me gaz natyror (me tubacione), sipas periudhave:
   Prill-Tetor....................  950 lekë/muaj
  Nëntor- mars ....................1600 lekë/muaj
c) Çmimet e shitjes së druve të zjarrit dhe të qymyrgurit liberalizohen.
Për gjithë artikujt që përfshihen në këtë pikë, shteti ndërpret subvencionimin për diferenca çmimi, duke filluar nga data e hyrjes në fuqi të këtij vendimi. Diferencat ndërmjet çmimeve të reja të shitjes me pakicë të tyre dhe atyre të mëparshme derdhen detyrimisht në buxhetin e shtetit, për sasitë që do të jenë gjendje pranë subjekteve shtetërore përkatëse, në datën e zbatimit të çmimeve të reja të mësipërme.
Organet përkatëse të pushtetit lokal të kontrollojnë dhe të marrin masa për kryerjen e rregullt të inventarizimeve, sistemimin e diferencave të çmimeve dhe derdhjen e tyre në  buxhetin e shetit.
[bookmark: _GoBack]2. Shfuqizuar.
3. Ngarkohen të gjitha ministritë përkatëse të nxjerrin udhëzime në zbatim të këtij vendimi.
4. Vendimi i Këshillit të Ministrave nr.507, datë 26.10.1993 "Për disa ndryshime në vendimin e Këshillit të Ministrave nr.207, datë 4.5.1993 "Për çmimin e shitjes me pakicë të energjisë elektrike", si dhe të gjitha çmimet dhe aktet e tjera nënligjore që bien në kundërshtim me këtë vendim, shfyqizohen.
Ky vendim hyn në fuqi menjëherë dhe i shtrin efektet nga data 1 prill 1994.

KRYETARI I KËSHILLIT TË MIMNISTRAVE
Aleksandër Meksi



ÇMIMET E ENERGJISË ELEKTRIKE PER PERDORUESIT 
E TJERE JO FAMILJARE[footnoteRef:1] [1: VKM nr. 441, datë 21.8.1995 në pikën 2 shprehet;
“2. Në paragrafin e katërt, të gjitha çmimet e energjisë elektrike të caktuara në tabelën e çmimeve të energjisë elektrike për përdoruesit e tjerë jofamiljarë rriten përkatësisht si vijon:
- Çmimet e caktuara në pikën 1 të tabelës rriten në masën 0,3 lekë për çdo kilovatorë.
- Çmimet e caktuara në pikën 2 të tabelës rriten në masën 0,6 lekë për çdo kilovatorë.”
] 


[image: ]

                      
SHËNIM: 1. Llogaritja e tarifës fikse bëhet sipas fuqisë së instaluar të transformatorit ose të përdoruesve. Për përdoruesit që do të vendosin limitator (çelës automat), llogaritja e kësaj tarife bëhet në bazë të fuqisë maksimale të limitatorit të vendosur.
2. Në rastet kur përdoruesi kërkon të vendosë matës me dy tarifa (ditë-natë), çmimi i energjisë elektrike të jetë 1.2 herë më i lartë për ditën dhe 0.6 herë për natën, kundrejt çmimit bazë të caktuar për të. 

